Edan自爆試過寫詩追女招數:唔可以亂用
2024年04月02日 11:01
東網電視
更多新聞短片
男團MIRROE成員Edan(呂爵安)推出新歌《油麻地莎士比亞》,與創作團隊製作了一個貼地而充滿港式情懷的MV,Edan這次有份參與構思MV畫面,更坦言希望日後能親自執導。
早前Edan因「興奮過度」,於社交平台「劇透」了新歌歌名,發現時已太遲,搞到全世界都被官宣更早知道,他死雞撐飯蓋謂:「其實都冇乜所謂,係命運安排先發生咗呢件事情。」今次繼續起用《E先生連環不幸事件》的音樂班底,尤其黃偉文負責填詞,歌詞講述一個中文水平很低的男生,每日都寫一首詩送給喜歡的女生,男生所寫的內容被大眾覺得奇怪兼字體核突,但其實這已是男生認識的字裏面最美的用字,歌曲想表達誠意同心意,比成品重要得多。
Edan自爆過往試過用類似方法追女仔:「求學階段試過想追一個女仔,有個好好朋友嘅中文補習阿Sir就教我每日寫篇文畀對方,佢話自己都係用呢招,用誠意打動咗女朋友,叫我都不如都試吓,咁我都每日Send Message,打篇文畀佢囉,都持續咗百幾日,但最終係失敗咗﹗黃偉文都覺得現實中真係有男仔會咁做,呢件事唔一定Work,但就好Sweet。」Edan卻補充提醒大家:「呢招唔可以亂用,有時有啲嘢冇得夾硬嚟,係真係打動緊人定係煩緊人,真係兩睇喇。」
MV中Edan變身茶餐廳外賣仔:「但我鍾意咗個藝術少少嘅女仔,於是用最唔擅長嘅方法,就係寫詩同寫字,寫得好核突好奇怪,但想用誠意去打動佢。」為了呈現充滿港式情懷的故事,MV裏設計了放滿成枱的外賣盒﹕「我仲要諗寫啲乜嘢俾佢,喺茶餐廳練習點樣喺高級餐廳向對方表白,呢啲舉動又青春又貼地。」談到今次參與構思,下次是否升呢當導演,Edan答﹕「都有咁嘅念頭,但我未必係一個可以由零開始生一舊嘢出嚟嘅人,我比較鍾意喺有條橋嘅情況下,再生啲嘢出嚟。如果有機會,希望大家從旁幫助吓我,自己MV就可以自肥試吓嘛!」